మహాన్

మహాన్‌ 2022లో విడుదలైన తెలుగు సినిమా.  సెవెన్‌ స్క్రీన్‌ స్టూడియో బ్యానర్‌పై ఎస్. ఎస్. లలిత్ కుమార్ ఎస్. ఎస్. లలిత్ కుమార్ ఈ సినిమాకు కార్తిక్‌ సుబ్బరాజ్‌ దర్శకత్వం వహించాడు. విక్రమ్‌, ధ్రువ్‌ విక్రమ్‌, సిమ్రాన్, బాబీ సింహా, వాణీ భోజన్‌ ప్రధాన పాత్రల్లో నటించిన ఈ సినిమా ట్రైలర్‌ను 2022 ఫిబ్రవరి 3న, అమెజాన్ ప్రైమ్ వీడియో ఓటీటీలో 2022 ఫిబ్రవరి 9న విడుదలైంది.
కథ
40 ఏళ్ల పాటు మద్య నిషేధానికి వ్యతిరేకంగా పోరాటం చేసిన కుటుంబంలో గాంధీ మహాన్ (విక్రమ్) జన్మించాడు. చిన్నతనంలో పేకాటకు అలవాటు పడ్డ గాంధీ మహాన్ తండ్రి మందలింపుతో దాన్ని వదిలేసి ఉన్నత చదువు చదివి ఆ తర్వాత కామర్స్ లెక్చలర్ గా సాధారణ జీవితం గడుపుతుంటాడు. ఈ క్రమంలో ఆయనకు జీవితం మీద విరక్తి పుట్టి భార్య ఝాన్సీ (సిమ్రాన్) - దాదా (ధ్రువ్ విక్రమ్) ఇంట్లో లేని సమయంలో తనకు నచ్చినట్లుగా జీవించే ప్రయత్నం చేసి ఇంటికి తిరిగొచ్చిన ఝాన్సీ (సిమ్రాన్)కు దొరికిపోయి దాని వల్ల  ఇద్దరి మధ్య గొడవలు జరిగి భార్యా బిడ్డకు దూరమై ఒంటరివాడవుతాడు. ఆ తరువాత తన మిత్రుడు సత్యవాన్ (బాబీ సింహా)తో కలిసి మద్యం వ్యాపారం మొదలెట్టి  లిక్కర్ కింగ్ గా ఎదుగుతాడు. దాని తరువాత మహాన్ కి ఎదురైన సవాళ్లు ఏంటి?  అనేదే మిగతా సినిమా కథ.

నటీనటులు
విక్రమ్‌  
ధ్రువ్‌ విక్రమ్‌  
సిమ్రాన్ 
బాబీ సింహ
వాణీ భోజన్‌

సాంకేతిక నిపుణులు
బ్యానర్: సెవెన్‌ స్క్రీన్‌ స్టూడియో 
నిర్మాత: ఎస్. ఎస్. లలిత్ కుమార్ 
కథ, స్క్రీన్‌ప్లే, దర్శకత్వం: కార్తిక్‌ సుబ్బరాజ్‌
సంగీతం: సంతోష్ నారాయణన్
సినిమాటోగ్రఫీ: శ్రేయాస్ కృష్ణ
స్టంట్స్: దినేష్ సుబ్బరాయన్ 
ఎడిటర్: వివేక్ హర్షన్

మూలాలు

వర్గం:2022 తెలుగు సినిమాలు